**Islom Azad universiteti, Mashhad filiali** (**IAUM**), shuningdek, **Mashhad Islom Azad universiteti** sifatida ham tanilgan, Eronning Mashhad shahridagi xususiy universitetdir. Bu universitet Islom Azad universitetining filiali hisoblanadi. U 1982-yilda tashkil etilgan va bakalavr, magistr, PhD va MD darajalarini egallashni taklif etadi. U o‘zining bakalavriat ta’limi sifati, talabalarining ko‘plab milliy tanlov va imtihonlardagi muvaffaqiyatli ishtiroki bilan mashhur.

Tavsifi
-------

Islom Azad universiteti, Mashhad filiali Islom Azad universitetining asosiy va eng dastlabki filiallaridan biri hisoblanadi. IAU xususiy universitetlar tizimi boʻlib, Eron boʻylab jami 350 dan ortiq filiallari va chet elda beshta filialiga ega. IAUM 1982-yil dekabr oyida Islom inqilobidan keyin oliy ma'lumotga bo'lgan yuqori talabga javoban tashkil etilgan. Tashkilot hukumatdan moliyaviy yordam olmaydi. U toʻliq talabalar toʻlovlari hisobidan oʻz-oʻzini moliyalashtiradi va vasiylar kengashi tomonidan boshqariladi. Islom Azad universiteti filiallarining har biri o'z-o'zidan keng qamrovli universitet bo'lib, ko'plab fakultetlarga ega va PhD darajasiga qadar turli darajalarni egallashni taklif etadi. Ushbu filial 2000-yil iyul oyida, Xalqaro Universitetlar assotsiatsiyasining ikkinchi umumiy assambleyasida keng qamrovli bo'linmalardan biriga aylangan va Islom dunyosi universitetlari federatsiyasi 2001-yil aprelida Malayziyaning Kualalampur shahrida uning faol filiallaridan biri faoliyat boshladi.

IAUM 547 dan ortiq ilmiy xodimlar va 25 936 ga yaqin talabalarga ega. 124 ta fan oltita asosiy dasturda (tibbiyot, fan, gumanitar fanlar, muhandislik, qishloq xoʻjaligi, sanʼat va arxitektura) toʻrt xil darajada (bakalavr, magistratura, magistratura va PhD) oʻqitiladi. IAUMni 60 000 dan ortiq talaba tamomlagan. U 1756 nafardan ortiq ma'muriy xodimlar tomonidan boshqariladi, ularning aksariyati magistratura va aspirantura darajasiga ega.

Fakultetlari
------------

* Tibbiyot fakulteti
* Asosiy fanlar fakulteti
* Asosiy fanlar kolleji
* Huquq, siyosiy fanlar va chet tillar kolleji
* Gumanitar fanlar va menejment kolleji
* Tibbiyot maktabi
* Arxitektura va san'at maktabi (arxitektura, shaharsozlik, sanoat dizayni)
* Sport fanlari maktabi

### Tibbiyot fakulteti

Tibbiyot fakultetida 6000 kvadrat metr maydondagi 138 ta oʻquv maydoni, audiovizual jihozlari boʻlgan 8 ta auditoriya, amfiteatr, oʻquv laboratoriyalari, kompyuter va IT-markazi, amaliyot va anatomiya zallari mavjud. Fakultetda 7 ta laboratoriya joylashgan bo'lib, bular: gistologiya, patologiya, parazitologiya, mikologiya, mikrobiologiya, fiziologiya va biokimyo labaratoriyalaridir.

Asosiy fanlar fakultetining jihozlari
-------------------------------------

### Fakultetning o'quv maydoni

Fakultetning o'quv va rasmiy maydoni Mashhad, Rahnomay ko'chasida joylashgan va yana ikkita bino Rahnomayi va Sanobod ko'chalarida bunyod etilgan. 4 ta binodan iborat 6420 kvadrat metr maydonga ega fanlar fakulteti hozirda talabalar qabulini davom ettirmoqda.

Maydonning asosiy qismi sinf xonalari, audio sinflar yoki o'quvxonalaridan tarkib topgan. Hozirda fakultetda 32 ta o‘quv xonasi mavjud. 

### Fakultet kutubxonasi

Asosiy fanlar fakulteti kutubxonasi 444 kvadrat metr maydonga ega bo‘lib, fakultetning janubiy burchagida joylashgan. Hudud kitob ombori, mukofotlash qismi, ma’lumotnomalar bo‘limi, nashrlar bo‘limi, texnik qism hamda erkak va ayollar uchun mo'ljallangan o‘quv zallarini o‘z ichiga oladi.

Ma'lumotnomalarni tashkil etish tizimi universitet kutubxonalarining texnik xizmatlari asosida boshqariladigan LC tasnifiga asoslanadi. Fakultetning barcha professor-o‘qituvchilari, talabalari va xodimlari kutubxonaning doimiy a’zolari hisoblanadi. IAUM kutubxonalarining mavzulariga ko'ra, har bir talaba universitetning har bir kutubxonasidan foydalanish imkoniyatiga ega bo'lgan, bu talabalar uchun yangilangan ma'lumotnomalar va tadqiqotlarni oson topishga ko'maklashadi Shu bois kutubxonaning doimiy va muqobil a'zolari soni 21 000 nafardan ortiq kishini tashkil etadi.

### Xorazmiy tadqiqot markazi

Ushbu markaz ilmiy-tadqiqot faoliyatini markazning fanlararo yo'nalishlari bo'yicha uyg'unlashtirish maqsadida 2007-yilda bunyod etishga tavsiya etilgan va uning faoliyatini yo'lga qo'yish ishlari davom etmoqda. Markazning ilmiy-tadqiqot laboratoriyalari majmuasi nanotexnologiya, kimyo, biokimyoviy fizika, geologiya, fizika, matematika va statistika laboratoriyalarini o‘z ichiga oladi.

### Muhandislik fakultetining jihozlari

### Kutubxonasi

* Alohida kutubxonalar fakultetning har bir binosida joylashgan bo‘lib, asosiy binoda 3 ta o‘quv zali va 2-sonli binoda 2 ta o‘quv zali mavjud.
* 23500 jild forscha kitob, 8500 jild lotincha kitob, 50 nomli fors jurnali, 30 nomli lotin jurnali va 710 ta fors tezislari mavjud.
* Kitob javonini ochish va yopish hamda tasniflash kongress tasnifi asosida amalga oshiriladi

#### Jurnallar va elektron ma'lumotlar bazasiga a'zolik

Talabalar dunyoning eng yangi va eng yangilangan insholari va ma'lumotlarini topish uchun fakultet ba'zi jurnallar va elektron ma'lumotlar bazalariga a'zo bo'lishga muvaffaq bo'lgan. Shu sababli ham, talabalar ushbu saytlarga internet orqali bepul ulanishlari va kerakli ma'lumotlar bazasini qidirib topishlari mumkin.

### Amfiteatr va auditoriya

Fakultetda qariyb 400 kvadrat metr maydonga ega bo'lgan ikkita xona mavjud bo'lib, u turli marosim va anjumanlarni o'tkazish uchun mo'ljallangan va jami 350 kishini sig'dira oladi. Ushbu zallardan talabalarning diplom, kur ishi himoyasi va loyihalarini bajarish, turli darslar va o'quv seminarlarini o'tkazish, shuningdek, yig'ilishlar va konferensiyalar o'tkazish uchun foydalaniladi.

### Mexaniklashtirilgan tizim

Texnika-muhandislik fakulteti talabalari o'zlarining ta'lim, moliyaviy va boshqa masalalari bilan bog'liq barcha ishlarini, masalan, kurs tanlash, fanlarni qoldirish yoki qo'shish, ta'lim majburiyatlarini to'ldirish va baholarni olish hamdva hisobot kartasi kabi faoliyatlarini internet orqali amalga oshiradilar. Moliyaviy ishlar va oziq-ovqatlarni bron qilish internet orqali va mexanizatsiyalashgan tarzda bajariladi.

### Kafeteriya va o'z-o'ziga xizmat ko'rsatish

Texnik-muhandislik fakultetidagi boshqa ijtimoiy obyektlar qatorida barcha talabalar foydalanishi uchun oshxona va o'z-o'ziga xizmat ko'rsatish zallari mavjud. Fakultetning shimoliy tomonida 3000 kvadrat metrdan ortiq maydonda 3 qavatda bino ajratilib, fakultet oshxonasi va o'z-o'ziga xizmat ko'rsatish shoxobchasiga aylantilgan.

### Aloqa xizmatlari

Talabalar qulayligi uchun Mashhad bo'ylab talabalar tirbandligi yuqori bo'lgan yo'nalishlarda talabalarni fakultetlarga va uylariga olib borish uchun bir nechta avtobuslar ajratilgan. Avtobuslar hafta davomida (bayram kunlaridan tashqari) va mavsum davomida ushbu yo'nalishlarda deyarli har soatda qatnaydi. Talabalarning ushbu xizmatlardan foydalanishlari sezilarli darajada yuqori.

### Huquq, siyosiy fanlar va chet tillar fakultetining imkoniyatlari

Fakultetda jami 17 ta sinf xonasi mavjud.

Doktor Shayxoleslami (huquq kafedrasi), doktor Modirshanehchi (siyosiy fanlar kafedrasi) va doktor Muhammad Javad Kamali (fransuz kafedrasi asoschisi) bu fakultetning eng mashhur professorlari hisoblanadi.

#### Fakultet kutubxonasi

Fakultet kutubxonasida huquq, siyosiy fanlar, ingliz va fransuz tillaridagi 26 ming kitob mavjud. Ulardan 18 mingtasi fors, 8 mingtasi ingliz va fransuz tillarida chop etilgan. Ushbu kutubxona 15 ta ilmiy jurnalga ham a'zo. Kutubxonada CD-bank, o'quv video kassetalari hamda erkak va ayol talabalar uchun alohida ikkita o'quv zallari ham mavjud.

### Tibbiyot fakultetining jihozlari

#### O'quv xonalari va audio-ko'rish moslamalari

Mazkur fakultetda 85 o‘ringa mo‘ljallangan 5 ta o‘quv xonasi faoliyat yuritadi.

#### Tibbiyot kutubxonasi 1

Para Tibbiyot fakulteti kutubxonasi 2003-yilda fakultet joylashgan hududda 60 ga yaqin kitoblar bazasi bilan tashkil etilgan. Hozirda ba'zi havolalar kongress kutubxonasi usuli bilan tasniflangan 5270 ga yaqin fors va lotin kitoblarini o'z ichiga oladi, shuningdek, 240 ta fors va lotin jurnallari ham mavjud. Hozirgi kunda fakultet kutubxonasining maydoni 110 kvadrat metrni tashkil etadi. Unda jumladan, do'kon, erkak va ayollar uchun alohida o'quv zallari ham mavjud.

#### Dinamik sayt

 manzili bilan fakultet saytiga kirish va fakultetning o'quv bo'limlari haqidagi so'nggi yangiliklar va ma'lumotlarni olish talaba va professor-o'qituvchilar uchun ochiqdir. Saytdagi ma'lumotlar bazasi muntazam yangilanib boriladi.

Saytning asosiy sahifasida ta'lim muassasasining o‘quv bo‘limlari, professor-o‘qituvchilari, nizomlari, konferensiya va yig‘ilishlar, o‘quv taqvimi, Paratibbiyot fakultetining professor-o‘qituvchilari, undagi jihozlar va mas’ul xodimlar haqidagi ma’lumotlar keng jamoatchilik uchun ochiq qilib qo'yilgan.

IAUMg, IAUM talabalar uyushmasi
-------------------------------

KAVA Akademik Markaziga tegishli boʻlgan "IAUMg" deb nomlangan IAUM (Mashhad Islom Azad universiteti) talabalar uyushmasi oʻz faoliyatini 2009-yil yozida boshlagan. IAUMg universitetning Jamoatchilik bilan aloqalar (iaumnews.ir) va Universitetning madaniyat bo'yicha o'rinbosari (Litsenziya raqami: 31395/d) tomonidan rasman tasdiqlangan. 

1. 1 2 3 4  Islamic Azad University Mashhad
2. ↑  IAUMg.com, Student Association of IAUM